Neuvoston 18 päivänä kesäkuuta 1996 vahvistama YHTEINEN KANTA (EY) N:o 39/96 Euroopan parlamentin ja neuvoston direktiivin 96/.../EY antamiseksi lääkäreiden vapaan liikkuvuuden sekä heidän tutkintotodistustensa, todistustensa ja muuta muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY muuttamisesta



Virallinen lehti nro C 248 , 26/08/1996 s. 0071



Neuvoston 18 päivänä kesäkuuta 1996 vahvistama YHTEINEN KANTA (EY) N:o 39/96 Euroopan parlamentin ja neuvoston direktiivin 96/. . ./EY antamiseksi lääkäreiden vapaan liikkuvuuden sekä heidän tutkintotodistustensa, todistustensa ja muuta muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY muuttamisesta (96/C 248/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 49 artiklan, sen 57 artiklan 1 kohdan ja 2 kohdan ensimmäisen ja kolmannen virkkeen ja sen 66 artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), toimivat perustamissopimuksen 189 b artiklassa määrättyä menettelyä noudattaen (3), sekä katsovat, että on tarpeen ottaa käyttöön asianmukaisia menettelytapoja direktiivin 93/16/ETY (4) 5 artiklan 3 kohdan, 7 artiklan 2 kohdan sekä 26 ja 27 artiklan säännösten saattamiseksi ajan tasalle ottaen huomioon eri jäsenvaltioiden lääketieteen erikoistumiskoulutuksessa ja sen nimikkeissä tapahtuneet useat muutokset, näillä menettelystä komissiolle siirrettyä täytäntöönpanovaltaa käytettäessä 13 päivänä heinäkuuta 1987 annetussa neuvoston päätöksessä 87/373/ETY (5) tarkoitetuilla menettelytavoilla voitaisiin parantaa yhteisön päätöksenteon tehokkuutta, erikoislääkäreiden, joiden oikeudet ovat sidoksissa edellä mainittujen säännösten ajan tasalle saattamisen kanssa, sijoittautumisoikeuden ja palvelujen vapaan tarjoamisen tosiasiallisen harjoittamisen helpottamiseksi, päätöksessä 87/373/ETY määriteltyjä menettelyjä sovelletaan Euroopan parlamentin, neuvoston ja komission välillä sovitun komiteamenettelyä koskevan yhteistoimintatavan (6) mukaisesti, kunnes perustamissopimuksen tarkistus on tehty Euroopan unionista tehdyn sopimuksen N artiklan 2 kohdan nojalla, on syytä saattaa 5 artiklan 3 kohta ja 7 artiklan 2 kohta ajan tasalle kahden tai useamman jäsenvaltion tunnustaman lääketieteen erikoistumiskoulutuksen osalta ja sisällyttää viimeksi mainitut asianmukaisiin erikoistumiskoulutuksen nimikkeiden luetteloihin aina silloin, kun näissä jäsenvaltioissa annettu koulutus on direktiivissä 93/16/ETY esitettyjen vähimmäisvaatimusten mukainen, äskettäin käyttöön otettujen erikoistumisalojen osalta on aiheellista vahvistaa edellä mainitun direktiivin 26 ja 27 artiklassa niitä vastaavien kurssien vähimmäispituus ja tarkistaa muut vähimmäispituudet aina, kun se osoittautuu tarpeelliseksi, komissio voi, päätöksellä 75/365/ETY (7) perustettua terveydenhuollon ylempien viranhaltijoiden komiteaa kuultuaan, tehdä tarvittavat muutokset 5 artiklan 3 kohtaan ja 7 artiklan 2 kohtaan, ja olisi aiheellista, että sama komitea avustaessaan komissiota 26 ja 27 artiklan muuttamisessa toimii sääntelykomiteana, OVAT ANTANEET TÄMÄN DIREKTIIVIN: 1 artikla Muutetaan direktiivi 93/16/ETY seuraavasti: 1) Lisätään 5 artiklaan seuraava kohta: "4. Edellä 3 kohdassa olevaa nimikkeiden luetteloa muutetaan 44 a artiklan 2 kohdassa säädettyä menettelyä noudattaen." 2) Lisätään 7 artiklaan seuraava kohta: "3. Edellä 2 kohdassa olevaa nimikkeiden luetteloa muutetaan 44 a artiklan 2 kohdassa säädettyä menettelyä noudattaen." 3) Lisätään 26 ja 27 artiklaan seuraava alakohta: "Tässä artiklassa mainittujen erikoistumiskoulutusten vähimmäispituuksien luetteloa muutetaan 44 a artiklan 3 kohdassa säädettyä menettelyä noudattaen." 4) Lisätään seuraava artikla: "44 a artikla 1. Kun viitataan tämän artiklan menettelyihin, komissiota avustaa neuvoston päätöksellä 75/365/ETY(*) perustettu terveydenhuollon ylempien viranhaltijoiden komitea. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osalta kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 3. Komission edustaja toimittaa komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kahden kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. (*) EYVL N:o L 167, 30.6.1975, s. 19, päätös sellaisena kuin se on viimeksi muutettuna päätöksellä 80/157/EEC (EYVL N:o L 33, 11.2.1980, s. 15)." 2 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. 3 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 389, 31.12.1994, s. 19 ja EYVL N:o C 28, 1.2.1996, s. 7 (2) EYVL N:o C 133, 31.5.1995, s. 10 (3) Euroopan parlamentin lausunto annettu 29 päivänä kesäkuuta 1995 (EYVL N:o C 183, 17.7.1995, s. 24), neuvoston yhteinen kanta vahvistettu ...(sitä ei vielä ole julkaistu virallisessa lehdessä) ja Euroopan parlamentin päätös tehty ... (sitä ei vielä ole julkaistu virallisessa lehdessä). (4) EYVL N:o L 165, 7.7.1993, s. 1, direktiivi sellaisena kuin se on muutettuna vuoden 1994 liittymisasiakirjalla. (5) EYVL N:o L 197, 18.7.1987, s. 33 (6) EYVL N:o C 102, 4.4.1966, s. 1 (7) EYVL N:o L 167, 30.6.1975, s. 19, päätös sellaisena kuin se on viimeksi muutettuna päätöksellä 80/157/ETY (EYVL N:o L 33, 11.2.1980, s. 15). NEUVOSTON PERUSTELUT I. JOHDANTO 1. Komissio antoi 19 päivänä joulukuuta 1994 ehdotuksen direktiiviksi Euroopan yhteisön perustamissopimuksen 49 artiklan, 57 artiklan 1 kohdan sekä 2 kohdan ensimmäisen ja kolmannen lauseen sekä 66 artiklan perusteella, lääkäreiden vapaan liikkuvuuden sekä heidän tutkintotodistustensa, todistustensa ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY muuttamiseksi. Euroopan parlamentti antoi lausuntonsa 29 päivänä kesäkuuta 1995 ja talous- ja sosiaalikomitea 29 päivänä maaliskuuta 1995. Näiden lausuntojen perusteella komissio antoi muutetun ehdotuksen 27 päivänä marraskuuta 1995 päivätyllä kirjeellä. 2. Neuvosto vahvisti 18 päivänä kesäkuuta 1996 yhteisen kantansa perustamissopimuksen 189 b artiklan mukaisesti. II. TAVOITE Direktiivin tavoitteena on parantaa direktiivin 93/16/ETY soveltamista saattamalla tehokkaasti ajan tasalle toisaalta jäsenvaltioissa annettujen lääketieteen erikoistumiskoulutusten nimikkeiden luettelot (direktiivin 93/16/ETY 5 artiklan 3 kohta ja 7 artiklan 2 kohta), ja toisaalta vastaavat luettelot kyseisten koulutusten vähimmäispituuksista (direktiivin 93/16/ETY 26 ja 27 artikla). Näin ollen perusdirektiiviin lisättäisiin uusi 44 artikla, jossa säädettäisiin kyseisten luetteloiden saattamisesta ajan tasalle komiteamenettelyjen avulla (1). III. YHTEISEN KANNAN ERITTELY 1. Neuvoston yhteinen kanta on hyvin suuressa määrin komission muutetun ehdotuksen mukainen, ja siihen on sisällytetty komission olennaisilta osin hyväksymät Euroopan parlamentin viisi tarkistusta. 2. Neuvosto on kuitenkin katsonut sopivaksi korvata (uuden) 44 artiklan 3 kohdassa komission ehdottaman komiteamenettelyn II b (hallintokomitea) menettelyllä III a (sääntelykomitea). Viimeistä johdanto-osan kappaletta muutetaan vastaavasti. Neuvosto on tehnyt mainitun muutoksen ottaen huomioon, että perusdirektiivin 26 ja 27 artiklassa mainitun koulutuksen vähimmäispituuden muuttaminen voisi olla niin pituuden lyhentämistä kuin sen pidentämistäkin, mikä joissakin tapauksissa voisi alentaa yleisölle tarjotun suojan tasoa. Toisaalta päinvastaisessa tapauksessa tietyn koulutuksen keston pidentäminen voisi mahdollisesti aiheuttaa huomattavia kustannuksia viranomaisille. 3. Puhtaasti toimituksellisten tarkennusten ohella, ensimmäiseen johdanto-osan kappaleeseen sisällytetty viittaus direktiivin 93/16/ETY muuttamiseen vuoden 1994 liittymisasiakirjalla on ainoa tekstiin tehty muutos. IV. PÄÄTELMÄ Näin ollen neuvosto katsoo, että yhteisen kannan teksti vastaa täysin komission ehdotuksellaan tavoittelemaa päämäärää, nimittäin direktiivin 93/16/ETY nopeaa ja tehokasta ajan tasalle saattamista silloin, kun se on lääketieteen alalla tarpeen erikoistumisalojen ja niitä vastaavien koulutusten jatkuvan kehittymisen vuoksi. (1) Ks. menettelystä komissiolle siirrettyä täytäntöönpanovaltaa käytettäessä 13 päivänä heinäkuuta 1987 tehty neuvoston päätös 87/373/ETY (EYVL N:o L 197, 18.7.1987, s. 33).